Diari Oficial de la Generalitat Valenciana


Sumari del DOGV 2916, del 27-01-1997 (1997/852982)

ACORD de 8 d'octubre de 1996 de la Comissió Territorial d'Urbanisme d'Alacant, pel qual s'aprova definitivament la correcció de límits del sector 5, la Rabosa, que afecta el Pla Parcial aprovat.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2916

Data del DOGV
:   27-01-1997

Secció del DOGV
:   ALTRES DISPOSICIONS

Número del document
:   1997/852982


Data del document
:   08-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 8 d'octubre de 1996 de la Comissió Territorial d'Urbanisme d'Alacant, pel qual s'aprova definitivament la correcció de límits del sector 5, la Rabosa, que afecta el Pla Parcial aprovat.  
La Comissió Territorial d'Urbanisme, en la sessió del dia 8 d'octubre de 1996, va adoptar l'acord següent:  
"Vist l'expedient de referència i basant-nos en els següents  
Antecedents de fet  
Primer  
L'Ajuntament, en la sessió plenària d'11 d'abril de 1996, va acordar-ne l'aprovació provisional, després d'haver complit els tràmits d'exposició pública per mitjà dels anuncis apareguts en el Diari Oficial de la Generalitat Valenciana, de 25 de gener de 1996, i en un dels diaris de més difusió provincial, el 8 de febrer de 1996. No s'hi han presentat al·legacions.  
Segon  
La documentació està integrada per memòria informativa i justificativa, plànols d'informació i d'ordenació.  
Tercer  
La modificació que es tramita afecta la correcció del límit NE del sector abans esmentat, en una longitud aproximada de 170 m, pròxima a l'accés principal que indica el Pla Parcial aprovat definitivament per la Comissió Territorial d'Urbanisme el 25 de juliol de 1990.  
Els antecedents d'aquest expedient els desplega la modificació puntual núm. 18 del Pla General que es tramita conjuntament, com a requisit previ i necessari, i ens remet a l'expedient esmentat.  
Consideracions tecnicojurídiques  
Primera  
La tramitació efectuada per l'Ajuntament es considera adequada, d'acord amb el que estableixen els articles 55.1 i el concordant 54.1 de la Llei Reguladora de l'Activitat Urbanística, com a excepció a les normes genèriques de tramitació. D'altra banda, és innecessària l'exigència d'obtenir cèdula d'urbanització prèvia, ja que hi ha una ordenació detallada, aprovada per mitjà del planejament parcial (art. 31.2, de la Llei Reguladora de l'Activitat Urbanística).  
Segona  
La documentació de l'expedient es considera completa, a l'efecte de la modificació pretesa, d'acord amb els articles 27, 28, 54 i 55 de la Llei Reguladora de l'Activitat Urbanística.  
Tercera  
La modificació no afecta superfícies, zones verdes, viaris i d'altres elements de l'ordenació detallada, inicialment aprovada. Constitueix un simple reajustament als efectes de consideració establerts en l'article 55.3 i 4 de la Llei Reguladora de l'Activitat Urbanística.  
Quarta  
La Comissió Territorial d'Urbanisme és l'òrgan competent per a l'adopció d'aquest acord, a l'empara del que disposa l'article 54.1 B) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.  
Vists els preceptes legals esmentats, la Llei de Règim Jurídic de les Administracions Públiques i del Procediment Administratiu Comú, i la resta de normativa aplicable, la Comissió Territorial d'Urbanisme, acorda:  
1r. Aprovar definitivament la correcció d'error en l'àmbit del sector 5, la Rabosa, de la Nucia.  
2n. Publicar íntegrament aquest acord d'aprovació en el Diari Oficial de la Generalitat Valenciana perquè entre en vigor immediatament, de conformitat amb el que estableixen els apartats 2 i 4 b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.  
Amb aquesta publicació no en cal la notificació individualitzada.  
Contra aquest acord, que no exhaureix la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 23.1 del Reglament dels Òrgans Urbanístics de la Generalitat Valenciana".  
Alacant, 8 d'octubre de 1996.- El president de la Comissió Territorial d'Urbanisme: Fernando Modrego Caballero.